**Učebné osnovy**

|  |  |
| --- | --- |
| **Názov predmetu** | **Slovenský jazyk a literatúra** |
| **Časový rozsah výučby** | 9 hodín týždenne, spolu 297 vyučovacích hodín |
| **Ročník** | Prvý |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 1** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **4 roky** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Učebný predmet slovenský jazyk a literatúra má vo vzdelávaní nezastupiteľné miesto. Je základným prostriedkom pre nadobúdanie kultúrnej gramotnosti žiaka, jeho kľúčových kompetencií. Umožňuje porozumenie a osvojenie si poznatkov vo všetkých vzdelávacích oblastiach. Z tohto dôvodu má v systéme primárneho vzdelávania kľúčové, centrálne postavenie. Spôsobilosti, ktoré žiak v rámci tohto učebného predmetu nadobudne, majú zásadný vplyv na jeho vzdelávanie aj v ďalších vzdelávacích oblastiach, učebných predmetoch. Kvalita spôsobilostí používať materinský jazyk zásadne ovplyvňuje aj komunikáciu žiaka s jeho okolím, vytváranie vzťahov s inými ľuďmi a formuje zaradenie žiaka do spoločnosti. Cieľom výučby slovenského jazyka na primárnom stupni vzdelávania je naučiť spisovný jazyk na takej úrovni, aby ho žiaci vedeli používať v praktickom živote. Používanie jazyka vnímame ako komplexné využívanie všetkých komunikačných zručností-rozprávania,písania,a to s dôrazom na písanie spojitým písaným písmom, čítania a počúvania.

**KOMPETENCIE**

**1. ročník ZŠ**

Základným cieľom výučby slovenského jazyka a literatúry v tomto ročníku je osvojenie si kódu grafického zápisu reči, naučiť žiakov písať a čítať. Pre jednotlivé zložky učebného predmetu slovenský jazyk a literatúra môžeme pre tento ročník formulovať nasledovné špecifiká:

*Jazyková a slohová zložka* – žiaci sa oboznamujú s grafickým zápisom reči a postupne si osvojujú schopnosť čítať a písať. Väčší dôraz sa kladie nielen na schopnosť prepísať a odpísať texty, ale aj na samostatné tvorivé písanie. Produktívne činnosti súvisiace s písaním zaraďujeme postupne s ohľadom na individuálne schopnosti žiakov. Žiaci sa oboznamujú len s obmedzeným množstvom gramatických a pravopisných pravidiel, napr. žiak rozlišuje vety podľa začiatku a ukončenia, vety prečíta so správnou intonáciou. V slohovej zložke dbáme na to, aby žiaci ústne komunikovali, primerane si rozvíjali slovnú zásobu a maximálne využívali zaužívané konvencie.

*Čítanie a literárna výchova* – žiaci si osvojujú schopnosť čítať, neskôr čítať s porozumením. Pri čítaní literárnych textov si postupne uvedomujú ich estetické hodnoty.

V prvom ročníku systematicky podporujeme rozvoj všetkých komunikačných zručností. Sústreďujeme sa predovšetkým na:

*Rozprávanie*: žiaci si rozširujú aktívnu slovnú zásobu, primerane používajú komunikačné konvencie. Zdokonaľujú svoj ústny prejav rozprávaním krátkych príbehov. Okrem obsahovej stránky ústnych prejavov vyžadujeme od nich aj správnu výslovnosť.

*Počúvanie*: žiaci si uvedomujú, že počúvanie je neoddeliteľnou súčasťou vzájomnej komunikácie. Počúvajú svojho komunikačného partnera (žiaka, učiteľa, inú osobu) a získané informácie využívajú v následnej komunikácii.

*Čítanie*: zručnosť čítať žiaci nadobúdajú postupne. Základnou požiadavkou je dosiahnutie určitej úrovne kvality techniky čítania. Postupne na základe individuálnych schopností žiakov vyžadujeme aj čítanie s porozumením.

*Písanie:* základnou požiadavkou získania primeranej zručnosti písania žiakov je zapamätať si všetky tvary tlačených aj písaných písmen, odpísať a prepísať text.

Obsah učiva v 1. ročníku členíme do troch období: *prípravné, šlabikárové a čítankové*.

**VZDELÁVACÍ ŠTANDARD**

|  |  |
| --- | --- |
| **Čítanie – prípravné obdobie** | |
| **Výkonový štandard** | **Obsahový štandard** |
| **Žiak na konci prípravného obdobia v 1. ročníku základnej školy vie/dokáže:**   * rozprávať podľa obrázka, * jednoducho a súvisle hovoriť k téme zadanej učiteľom, | Komunikácia |
| * sluchovo rozlišovať hlásky v slove, * zrakovo rozlišovať písmená, | hláska  písmeno |
| * spájať hlásky do slabík, | slabika |
| * hovoriť slovo po slabikách, * určovať počet slabík v slove, | slovo |
| * tvoriť vetu podľa grafickej schémy, * určovať počet slov vo vete, | veta |
| * čítať veľké tlačené písmená podľa predlohy. | veľké tlačené písmená |

|  |  |
| --- | --- |
| **Písanie – prípravné obdobie** | |
| **Výkonový štandard** | **Obsahový štandard** |
| * písať tvary veľkých tlačených písmen, | tvary veľkých tlačených písmen |
| * písať podľa predlohy tvary prípravných cvikov. | prípravné cviky |

|  |  |
| --- | --- |
| **Rozprávanie – prípravné obdobie** | |
| **Výkonový štandard** | **Obsahový štandard** |
| * správne artikulovať a vyslovovať všetky hlásky, | výslovnosť slovenských hlások |
| * predstaviť sa rodným menom a priezviskom. | predstavenie sa |

|  |  |
| --- | --- |
| **Počúvanie – prípravné obdobie** | |
| **Výkonový štandard** | **Obsahový štandard** |
| * počúvať a porozumieť informácii od učiteľa, spolužiaka..., * pracovať podľa inštrukcie učiteľa. | prijímanie informácií |

|  |  |
| --- | --- |
| **Čítanie – šlabikárové obdobie** | |
| **Výkonový štandard** | **Obsahový štandard** |
| **Žiak na konci šlabikárového obdobia v 1. ročníku základnej školy vie/dokáže:**   * čítať všetky písmená, * rozlišovať hlásky, * vyslovovať krátku a dlhú hlásku, * rozlišovať písmená: tlačené, písané, malé a veľké, | písmená  hlásky  dĺžka hlásky  tlačené, písané, veľké a malé písmená abecedy |
| * určovať hlásky v slabike, * spájať hlásky do slabiky, * čítať slabiky (otvorenú, zatvorenú, so spoluhláskovou skupinou a s viacnásobnou spoluhláskovou skupinou), | slabika (analýza a syntéza) |
| * čítať slová po slabikách, * určovať počet slabík a hlások v slove, * určovať pozíciu hlásky v slove (na začiatku, uprostred, na konci), * čítať slová zložené z otvorených slabík, * čítať slová zložené z otvorených a zatvorených slabík, * čítať slová zo zatvorených slabík, * čítať slová so slabikotvorným r – ŕ, l – ĺ, * čítať slová a vysvetľovať ich význam, | slovo |
| * čítať vety, * určovať prvé slovo vety podľa veľkého začiatočného písmena, * rozlišovať druhy viet podľa interpunkčného znamienka, | veta  druhy viet  interpunkčné znamienka |
| * správne vyslovovať hlásky s dĺžňom, mäkčeňom, vokáňom, dvoma bodkami, | rozlišovacie znamienka: dĺžeň, mäkčeň, vokáň, dve bodky |
| * čítať text zľava doprava. | orientácia v texte |

|  |  |
| --- | --- |
| **Písano – šlabikárové obdobie** | |
| **Výkonový štandard** | **Obsahový štandard** |
| * písať všetky tvary písaných písmen samostatne, v slabikách, slovách, vetách, pri prepise, odpise aj samostatnom písaní podľa vzorov znakov a tvarov písmen písanej abecedy v prílohe č.1, * písať písmená v správnom sklone a so správnou veľkosťou, | tvary veľkých a malých písaných písmen podľa vzorov znakov a tvarov písmen písanej abecedy v prílohe č.1 |
| * odpísať spojitým písaným písmom písmená, slabiky, slová, vety, text podľa písanej predlohy podľa vzorov znakov a tvarov písmen písanej abecedy v prílohe č.1, | odpis písmen, slabík, slov, viet a textu podľa vzorov znakov a tvarov písmen písanej abecedy v prílohe č.1 |
| * prepísať spojitým písaným písmom slabiky, slová, vety, text podľa tlačenej predlohy podľa vzorov a tvarov písmen písanej abecedy v prílohe č.1, | prepis písmen, slabík, slov, viet a textu podľa vzorov znakov a tvarov písmen písanej abecedy v prílohe č.1 |
| * na základe počutého písať písmená, slabiky, slová, vety, text spojitým písaným písmom podľa vzorov znakov a tvarov písmen písanej abecedy v prílohe č.1, | písanie spojitým písaným písmom písmen, slabík, slov, viet a textu podľa diktovania podľa vzorov znakov a tvarov písmen písanej abecedy v prílohe č.1 |

|  |  |
| --- | --- |
| **Rozprávanie – šlabikárové obdobie** | |
| **Výkonový štandard** | **Obsahový štandard** |
| * vyžiadať si od učiteľa, spolužiaka informáciu potrebnú k riešeniu úlohy, | vyžiadanie informácie |
| * súvislo rozprávať o nejakej udalosti, * dopĺňať rozprávanie na základe otázok učiteľa, spolužiaka, * formulovať otázky na doplnenie informácie k rozprávaniu. | rozprávanie o udalosti |

|  |  |
| --- | --- |
| **Počúvanie – šlabikárové obdobie** | |
| **Výkonový štandard** | **Obsahový štandard** |
| * uvedomelo počúvať rozprávanie učiteľa alebo spolužiaka, * porozumieť, čo učiteľ alebo spolužiak hovorí. | počúvanie a porozumenie rozprávaniu učiteľa, spolužiaka |

|  |  |
| --- | --- |
| **Čítanie – čítankové obdobie** | |
| **Výkonový štandard** | **Obsahový štandard** |
| **Žiak na konci čítankového obdobia v 1. ročníku základnej školy vie/dokáže:**   * čítať báseň, hádanku zapísanú tlačeným alebo písaným písmom, * odlíšiť poéziu od prozaického textu (nepoužívajú pojem poézia, próza), * odpovedať na otázky viažuce sa k informáciám uvedeným v básni alebo hádanke, | báseň  hádanka |
| * prečítať s porozumením prozaický text, * odpovedať na otázky viažuce sa k informáciám uvedeným v texte, * porozprávať dej prečítaného príbehu (rozprávky), * určiť nadpis a autora textu, | text  rozprávka, príbeh  nadpis, autor |
| * správne čítať oznamovacie, opytovacie, rozkazovacie, zvolacie a želacie vety, | druhy viet |
| * prerozprávať jednoduchý dej umeleckého textu, * správne odpovedať na otázky viažuce sa k informáciám obsiahnutým priamo v texte, * predniesť báseň alebo kratší prozaický text, | rozprávanie  dej v umeleckom texte  umelecký prednes |
| * odlíšiť reč postáv v dramatizovanom texte, * prečítať text danej postavy v dramatickom diele, * používať pri dramatizácii textu neverbálne prvky komunikácie, * určiť postavy v dramatickom texte, * primeraným spôsobom opísať ich vlastnosti, * identifikovať ilustráciu v texte, * poznať funkciu ilustrácie, * prostredníctvom ilustrácie dopĺňať text, * priradiť vhodnú ilustráciu k textu, * priradiť k ilustrácii vhodnú časť textu, | dramatizácia umeleckého textu  dej zdramatizovaného textu  postavy zdramatizovaného textu a ich vlastnosti  ilustrácia a jej funkcia |

|  |  |
| --- | --- |
| **Písanie – čítankové obdobie** | |
| **Výkonový štandard** | **Obsahový štandard** |
| * odpísať krátky text podľa predlohy spojitým písaným písmom podľa vzorov znakov a tvarov písmen písanej abecedy v prílohe č.1, * prepísať tlačený text spojitým písaným písmom podľa vzorov znakov a tvarov písmen písanej abecedy v prílohe č.1, * písať vety a krátke texty podľa diktovania spojitým písaným písmom podľa vzorov znakov a tvarov písmen písanej abecedy v prílohe č.1, * samostatne zapísať vlastnú myšlienku v rozsahu jednej vety spojitým písaným písmom podľa vzorov znakov a tvarov písmen písanej abecedy v prílohe č.1, * používať pravopis písania veľkého písmena na začiatku vlastných podstatných mien osôb podľa vzorov znakov a tvarov písmen písanej abecedy v prílohe č.1, * napísať správne svoje rodné meno aj priezvisko spojitým písaným písmom podľa vzorov znakov a tvarov písmen písanej abecedy v prílohe č.1, | odpis písaného textu spojitým písaným písmom podľa vzorov znakov a tvarov písmen písanej abecedy v prílohe č.1  prepis tlačeného textu  písanie spojitým písaným písmom podľa diktovania podľa vzorov znakov a tvarov písmen písanej abecedy v prílohe č.1  samostatné písomné vyjadrovanie myšlienok spojitým písaným písmom podľa vzorov znakov a tvarov písmen písanej abecedy v prílohe č.1  písanie vlastných podstatných mien osôb spojitým písaným písmom podľa vzorov znakov a tvarov písmen písanej abecedy v prílohe č.1 |
| * písať prvé slovo vety s veľkým písmenom, * správne písať interpunkčné znamienka na konci oznamovacích, opytovacích, zvolacích, želacích a rozkazovacích viet (pri odpise a prepise textu), * písať správne interpunkčné znamienka na konci viet v diktáte. | veta – veľké písmená na začiatku viet  interpunkčné znamienka na konci viet |
| **Rozprávanie – čítankové obdobie** | |
| **Výkonový štandard** | **Obsahový štandard** |
| * poznať základné pravidlá slušného správania a aplikovať ich v reálnom živote, * pozdraviť, osloviť dospelých aj spolužiakov, * zvítať, rozlúčiť sa, poprosiť, poďakovať, zaželať niekomu niečo, * ospravedlniť, vyjadriť súhlas, nesúhlas, * zablahoželať, privítať niekoho, rozlúčiť sa, poprosiť, * požiadať niekoho o niečo. | základy spoločenského správania  komunikácia |

|  |  |
| --- | --- |
| **Počúvanie – čítankové obdobie** | |
| **Výkonový štandard** | **Obsahový štandard** |
| * uvedomelo počúvať rozprávanie učiteľa alebo spolužiaka, * rozumieť tomu, čo učiteľ alebo spolužiak hovorí. | počúvanie (porozumenie rozprávaniu učiteľa, spolužiaka)  tvorba a príprava celoškolského projektu  realizácia projektu |

**HODNOTENIE PREDMETU**

Žiak je hodnotený ústne aj písomne počas celého roka stupnicou 1-5.

**Počet a zameranie kontrolných diktátov v 1. ročníku ZŠ**

počet: 1

Zameranie: opakovanie učiva z 1. ročníka ZŠ

**Stupnica hodnotenia písomných prác:**

100% - 90% = 1

89% - 75% = 2

74% - 50% = 3

49% - 30% = 4

29% - 0% = 5

**Stupnica hodnotenia kontrolných diktátov:**

0 – 1 chyba = 1

2 – 4 chyby = 2

5 – 7 chýb = 3

8 – 10 chýb = 4

11 a viac chýb = 5

Rovnaké chyby v tom istom slove sa pokladajú za jednu chybu, napríklad ríchly chlapec mal ríchly krok – (1 chyba).

**Rozsah kontrolných diktátov v 1.ročníku:**

1. ročník 10 – 15 plnovýznamových slov

Poznámka: Navrhovaný rozsah slov platí aj pri prepise a odpise textu.

Príloha č.1

